                                                                  Anexa nr. 1 la H.C.L. _______/________________

CONTRACT DE COMODAT  

Nr. ________ / ____________
I. PĂRȚILE CONTRACTANTE
           UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, cu sediul în Drobeta Turnu Severin, str. Mareșal Averescu, nr. 2, Telefon/fax: 0252/314379, 0252/316317, CUI – 4426581, reprezentată prin Primar Marius Vasile Screciu,  în calitate de COMODANT
și

 CENTRUL JUDEȚEAN DE APARATURĂ MEDICALĂ, cu sediul în Drobeta Turnu Severin, strada Petre Sergescu, nr. 2, CIF – 12623720, reprezentată legal prin Ruican Adrian în calitate de COMODATAR

au convenit încheierea prezentului contract de comodat cu respectarea următoarelor clauze:
II. OBIECTUL CONTRACTULUI

2.1 Comodantul dă în folosință comodatarului, cu titlu gratuit, spațiul în suprafață utilă totală de 322,5 mp, compus din etaj în suprafață de 290,74 mp și casa scării în suprafață de 31,76 mp, aflat în imobilul situat în Municipiul Drobeta Turnu Severin, strada Petre Sergescu, numărul 3A, identificat cu NC 61836-C1, în vederea asigurării unui spațiu pentru desfășurării activităților specifice privind întreținerea, repararea și verificarea aparaturii medicale.
2.2 Predarea – primirea terenului se va consemna în procesul verbal de predare - primire, care va fi încheiat de părțile contractante la data predării.

III. DURATA CONTRACTULUI
3.1 Prezentul contract se încheie pe o perioadă de 10 ani, cu începere de la data predării imobilului.
IV. OBLIGAȚIILE PĂRȚILOR CONTRACTANTE
4.1 OBLIGAȚIILE COMODANTULUI

- să predea comodatarului, spre folosință, spațiul prevăzut la art. 2.1, în termenul stipulat în hotărârea de consiliu local;

- să permită comodatarului să efectueze lucrări de amenajare, după cum consideră necesar, pentru utilizarea eficientă a spațiului;

- să nu stingherească în nici un fel folosința comodatarului asupra spațiului a cărui folosință a fost cedată prin prezentul contract;

- să verifice modul în care sunt respectate condițiile de folosință stabilite prin actul de dare în folosință gratuită și prin lege;

     - să solicite încetarea folosinței gratuite și restituirea bunului, atunci când interesul public legitim o impune.
4.2. DREPTURILE COMODANTULUI:

- să fie informat asupra amenajărilor ce necesită obținerea de autorizații și avize ce ar urma să fie efectuate de comodatar;
- să i se predea, la sfârșitul perioadei contractuale, spațiul liber de sarcini.
4.3 OBLIGAȚIILE COMODATARULUI

- să folosească spațiul conform destinației prevăzute la art. 2.1;
- să răspundă de paza și integritatea bunului imobil;

- să predea spațiul la data expirării termenului pentru care s-a încheiat contractul, liber de sarcini, în condițiile în care consideră că prelungirea contractului nu mai este oportună;

- să utilizeze spațiul ca un bun proprietar;

- să obțină autorizațiile și avizele de funcționare conform normelor legale;

- să suporte toate costurile de întreținere și de utilizare a spațiului atribuit în folosință gratuită;
- să încheie contracte cu furnizorii de utilități publice (energie termică, apă, canal, salubritate, energie electrică, etc.)
- să permită accesul reprezentanților comodantului pentru efectuarea controlului asupra bunului.
4.4 DREPTURILE COMODATARULUI

- să efectueze toate lucrările de amenajare necesare utilizării optime și eficiente a spațiului;

- să utilizeze spațiului după bunul său plac, în limita respectării scopului pentru care folosința acesteia a fost cedată;

- să nu îi fie stingherit dreptul de folosință de către comodant sau de orice altă terță parte care ar putea pretinde vreun drept asupra spațiului.
V. ÎNCETAREA CONTRACTULUI
5.1 Contractul de comodat încetează prin: 
           - acordul expres, exprimat în scris, al părților;
           - denunțarea unilaterală de către una dintre părți, când cealaltă parte nu-și respectă în mod repetat obligațiile contractuale;
           - expirarea termenului pentru care s-a încheiat contractul;
           - denunțarea unilaterală de oricare dintre părți cu un preaviz în scris de 120 zile.

VI. FORȚA MAJORĂ
6.1 Niciuna dintre părțile contractante nu răspunde de neexecutarea la termen și/sau executarea în mod necorespunzător – totală sau parțială a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majora, așa cum este definite de lege.

6.2 Partea care invocă forța majoră, este obligată să comunice celeilate părți în termen de 5 zile de la apariția cazului de forță majoră, existența acesteia, prin notificare, însoțită de acte doveditoare.
6.3 Dacă în termen de 60 zile de la producere evenimentul respectiv nu încetează, părțile au dreptul să-și notifice încetarea de drept a prezentului contract, fără ca vreuna dintre ele să pretindă daune interese.
VII. LITIGII


7.1 Eventualele litigii care s-ar putea ivi în legătură cu prevederile prezentului contract vor fi soluționate pe cale amiabilă.
7.2 În caz contrar, divergențele vor fi soluționate de instanțele de judecată de la locul semnării contractului.
VIII. CLAUZE FINALE

8.1 Modificarea prezentului contract se face numai prin act adițional încheiat între părtile contractante.

8.2 Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

8.3 Prezentul contract s-a încheiat în Drobeta Turnu Severin în data de _______________ în 2 exemplare originale, câte un exemplar pentru fiecare parte contractantă.
            COMODANT,                                                            COMODATAR,      
        U.A.T. MUNICIPIUL                                          CENTRUL JUDEȚEAN DE
DROBETA TURNU SEVERIN                                  APARATURĂ MEDICALĂ                                                                                                                
